Skaap laat spat rekord | Maroela Media
Skaap laat spat rekord
Chris voor hy geskeer is
'n Enorme skaap in Australië lyk nou splinternuut nadat 40.5 kg wol van sy lyf afgeskeer is.
Dit is die eerste keer wat dié skaap geskeer word.
Inwoners van Canberra het op die yslike ongeskeerde skaap afgekom en die Dierebeskermingsvereniging het 'n dringende hulpkreet uitgestuur. Indien 'n skaap nie geskeer word nie, kan noodlottige mediese komplikasies intree.
Die Daily Mail berig Ian Elkins, vier keer nasionale skaapskeerkampioen, het sy hulp aangebied.
Die eerste foto's van die absurde skaap, wat Chris gedoop is, het Donderdagoggend aan die lig gekom en die skaap is nou byna onherkenbaar.
Die DBV het gesê hulle hoop die skaap sal binnekort 'n nuwe huis vind indien 'n plaaslike boer bereid is om die skaap in te neem. Dis nie duidelik hoe die skaap so ongeskeer gebly het nie. "Hy het moontlik van sy trop weggedwaal en jare lank alleen rondgedwaal," het 'n woordvoerder gesê.
Die vorige rekord wat deur 'n skaap genaamd Shrek in Nieu-Seeland opgestel is, was 27 kg. Shrek het owerhede ses jaar lank ontvlug.
Lees meer: Daily Mail
Ian Elkins by die hoop wol
Chris word geskeer
'n Splinternuwe Chris
3 sussies, 3 babas, 1 dag, 1 hospitaal
[Video] Só raak jy fiks
Goeie engelse genade!
Die vierde paragraaf sal beter lyk met die volgende teks: Die Daily Mail berig dat Ian aellis, viermalige nasionale skaapskeerkampioen, hulp aangebied het.
Ek dink ou Chris is vreeslik oulik, hoop hy kry vinnig 'n huis!
arme skaap dat sy baas hom met daai ontsettende gewig laat rondloop het vir 5 jaar. Pure dieremishandeling in my oë, en hy was kamma weg???